projecte-aina/catalan_government_crawling huggingface dataset:
Els turons i la depressió del riu Ebre formen un paisatge espectacular en aquesta comarca meridional.
La vinya creix a les parts planes i les fondalades de les valls seques.
Es planta en terrasses naturals, en terrenys molt permeables que permeten un bon drenatge.
El clima és mediterrani amb una influència continental molt forta, les pluges són escasses i la insolació forta.
Aquestes característiques són òptimes per a la producció de vins de qualitat, i la Terra Alta està treballant per situar les seves elaboracions, conegudes històricament, entre les més prestigioses.
Predominen els vins blancs de les varietats garnatxa blanca i macabeu.
Són potents i molt mediterranis, lleugers, amb paladar fi i de gust peculiar.
Els rosats i els negres, estructurats i amb personalitat, s'elaboren amb carinyena, garnatxa negra i garnatxa peluda, matisats amb ull de llebre.
Els rosats són saborosos i permanents en la boca.
Els negres, sobris, amb cos i molt complexos.
Consell Regulador de la Denominació d'Origen Terra Alta
Font: INCAVI i el Consell Regulador de la Denominació d'Origen (2015).
El Camp de Tarragona i bona part de la Ribera d'Ebre formen l'actual Tarragona, una menció que, en el cas del vi, s'entronca amb l'establiment de l'Imperi Romà.
Les bones condicions per al conreu de la vinya van incardinar aquesta zona amb la tradició vinícola.
La banda meridional és plana i interior.
La banda septentrional és de muntanya baixa, neix al mar i s'estén fins a la serralada Litoral.
La pluviositat és molt irregular, amb precipitacions concentrades a les primeries de la tardor.
Es caracteritza per la diversitat de vins, amb predomini dels blancs sobre els negres i els rosats.
Els vins blancs són de graduació moderada, aromes fruitades i un cos marcat i agradable.
Els rosats són fins, frescos i elegants.
Els negres, corporis, lleugers, càlids i carnosos.
Els vins licorosos dolços i els rancis secs presenten aromes i sabors francs.
Hi destaquen el Tarragona Clàssic, excel·lència de la zona, i el vi de missa.
Consell Regulador de la Denominació d'Origen Tarragona
Adreça, telèfon, fax, direcció electrònica i web:
Font: INCAVI i el Consell Regulador de la Denominació d'Origen (2015).
El prestigi del Priorat és reconegut amb la màxima menció de qualitat: la denominació d'origen qualificada.
La climatologia és brusca i extrema, amb oscil·lacions tèrmiques molt acusades entre el dia i la nit.
La geografia d'aquesta zona d'antiga tradició vinícola és espectacular, amb feixes i costers de pendents tan pronunciats que cal construir-hi terrasses per al conreu de la vinya.
Els sòls estan formats per pissarres que reben el nom de llicorelles.
Sòl i clima provoquen uns rendiments de raïm molt baixos i doten els vins d'aquesta zona d'una personalitat molt singular.
Els Priorat són sobretot negres, elaborats amb carinyena, garnatxa negra i peluda, i, en menor mesura, cabernet sauvignon, merlot y syrah.
Presenten una graduació molt elevada, d'aromes molt complexes, carnosos i rotunds.
Elegants i originals, gaudeixen de molt bona acollida.
Els vins blancs elaborats amb garnatxa blanca, macabeu i pedro ximénez, els rosats de garnatxa negra i els generosos i rancis completen la producció del Priorat.
Consell Regulador de la Denominació d'Origen Priorat
Font: INCAVI i el Consell Regulador de la Denominació d'Origen (2015).
Al bell mig de Catalunya, a l'extrem oriental de la depressió Central, es troba una illa vinícola, el Pla de Bages.
El microclima mediterrani de mitja muntanya, una pluviositat escassa i una oscil·lació tèrmica força acusada són idonis per al conreu de la vinya.
Els sòls ondulats i pobres configuren la personalitat dels seus vins.
El rigor climàtic comporta rendiments de raïm curts, però d'una qualitat excel•lent.
Les barraques de vinya, construccions en pedra seca, conformen el paisatge d'aquest territori, i són una mostra de la tradició vitivinícola del Pla de Bages.
L'elaboració de vins negres és força important.
Ull de llebre, merlot, sumoll i cabernet sauvigon són les varietats més emprades, i, en menor mesura, garnatxa negra, pinot noir i syrah.
La picapoll és la varietat autòctona més emblemàtica, i dóna lloc a vins blancs lleugers i exquisits.
També s'hi troben blancs de macabeu, parellada i chardonnay.
Els rosats són moderns, de merlot i cabernet sauvignon.
Consell Regulador de la Denominació d'Origen Pla del Bages
Adreça, telèfon, fax, direcció electrònica i web:
Font: INCAVI i el Consell Regulador de la Denominació d'Origen (2015)
A mig camí entre Barcelona i Tarragona, el territori de la DO Penedès s'estén de forma àmplia entre mar i muntanya.
La DO Penedès es divideix en deu subzones, agrupades dins de tres gran territoris: les subzones de Costers del Garraf, Muntanyes d'Ordal i Marina del Garraf, ubicades a la Serralada Prelitoral; Costers de l'Anoia, Costers de Lavernó, Vall de Bitlles-Anoia, Turons de Vilafranca, Conca del Foix i Costers del Montmell, ubicades a la Depressió Prelitoral; Alts d'Ancosa, les vinyes de més altura, ubicades a la Serra d'Ancosa.
Gràcies a la diversitat de territoris, la DO Penedès disposa d'una gran varietat de microclimes.
La climatologia a les subzones de la Depressió Prelitoral és típicament mediterrània, és a dir, suau i càlida, mentre que a la zona del Penedès Marítim, degut a la influència i proximitat del mar, és més temperada.
A les vinyes ubicades a la Serra d'Ancosa, a més de 600m d'altura, el clima és continental, amb un alt contrast climàtic que afavoreix les maduracions lentes.
És d'aquesta diversitat d'on neix la singularitat dels vins de la DO Penedès.
Siguin blancs, negres o rosats, els seus mil sabors, aromes, cossos o estructures són fruit de la riquesa i la varietat de sòls d'un territori transversal tenyit del verd de les muntanyes o del blau del mar.
Consell Regulador de la Denominació d'Origen Penedès
Font: INCAVI i el Consell Regulador de la Denominació d'Origen (2018)
En forma d'anella, i amb la major part del territori dins la comarca del Priorat, llevat d'algunes terres de la Ribera d'Ebre, la DO Montsant es defineix com una Denominació d'Origen nova, moderna i activa.
El clima és mediterrani amb trets continentals.
Les precipitacions són escasses i hi ha oscil·lacions acusades de temperatura, tot i que el sud és més càlid.
Pel que fa als sòls, a grans trets, podem trobar-ne de tres tipus diferents, tot i que dins de cada grup hi ha molta diversitat.
En la perifèria de la DO tenim sòls compactes, de caràcter calcari, on predominen els còdols i els llims de les terrasses fluvials i els sòls fersialítics rogencs.
En la zona de Falset, hi trobem sorres granítiques, fèrtils però amb poca capacitat de retenció d'aigua.
En algunes zones de Cornudella i Falset, tenim les pissarres silíciques, que s'anomenen "llicorelles", són sòls pobres en matèria orgànica i pedregosos.
Els ceps tenen un rendiment baix, una característica que defineix els vins d'aquesta zona, i que els fa molt preuats.
Els vins negres, els més importants en quantitat, s'elaboren amb carinyena, garnatxa negra i ull de llebre sobretot, i també, per fer cupatges, amb cabernet sauvignon, garnatxa peluda, merlot, monastrell, picapoll negra y syrah.
Els blancs s'elaboren preferentment amb garnatxa blanca i macabeu, i en menor mesura amb chardonnay, moscatell, parellada i pansal.
També s'hi poden trobar rosats i licorosos.
Consell Regulador de la Denominació d'Origen Montsant
Adreça, telèfon, fax, direcció electrònica i web:
Font: INCAVI i el Consell Regulador de la Denominació d'Origen (2015)
El mar i la muntanya formen un paisatge de duresa harmònica, on la vinya creix a menys d'un pam de terra per evitar que la tramuntana se l'endugui.
El clima és mediterrani, amb influències de vents humits del sud i freds del nord, hiverns moderats i estius calorosos però temperats per les brises.
La insolació és elevada i la pluviositat notable.
Els terrenys són pobres i àcids, amb bon drenatge i idonis per la producció de vins de qualitat.
Empúries és considerada tradicionalment com la porta d'entrada per on els grecs van introduir el conreu de la vinya a la península.
Predominen els rosats, elaborats amb carinyena, garnatxa negra i lledoner.
Són fruitats, frescos, moderats i molt gustosos.
Els negres s'elaboren amb garnatxa o cabernet sauvignon i són fruitats i lleugers.
Els blancs, elaborats amb macabeu, parellada, xarel·lo, chardonnay, garnatxa blanca són frescos i saborosos.
La garnatxa de l'Empordà és un vi dolç excepcional, típic de la zona, càlid i sedós.
Consell Regulador de la Denominació d'Origen Empordà
Adreça, telèfon, fax, direcció electrònica i web:
Font: INCAVI i el Consell Regulador de la Denominació d'Origen (2015)
El territori de Costers del Segre abasta terrenys de les comarques del Pallars Jussà, Pallars Sobìrà, el Segrià, l'Urgell, el Pla d'Urgell, les Garrigues, la Noguera i la Segarra.
S'hi distingeixen set subzones: Raïmat, Segrià, Pallars, les Garrigues, Vall de Riu Corb, Artesa de Segre i Urgell.
El contrast tèrmic del clima continental s'accentua amb una insolació elevada i una pluviositat escassa.
Cada subzona presenta diferències climàtiques i de sòl, i paisatges que conjuguen muntanya i pla.
El nexe dels Costers del Segre és el caràcter del seus viticultors i la tecnologia de primera línia, moderna i innovadora.
Els negres de cabernet sauvignon, pinot noir, merlot i ull de llebre encapçalen la diversitat de vins que s'hi elaboren.
Són potents, equilibrats i estructurats.
Els rosats d'ull de llebre, merlot i cabernet sauvignon són frescos i fruitosos.
Els blancs són clàssics, elaborats amb macabeu, xarel·lo i parellada, o moderns, de chardonnay, sauvignon blanc o riesling.
Part de la producció de raïm blanc es destina sobretot a l'elaboració de cava.
Consell Regulador de la Denominació d'Origen Costers del Segre
Font: INCAVI i el Consell Regulador de la Denominació d'Origen (2015)
L'Abadia de Poblet i l'Orde dels Templers constitueixen les arrels històriques d'aquesta zona de tradició vinícola.
Els cellers modernistes, coneguts com les catedrals del vi, conformen el seu patrimoni cultural.
Aquesta comarca, envoltada de muntanyes i travessada pel riu Francolí, gaudeix d'un microclima mediterrani amb influència continental que provoca diferències de temperatura entre el dia i la nit.
Els sòls estan formats per l'acció erosiva del riu.
Geografia i clima s'alien a la Conca de Barberà per dotar-la d'òptimes condicions per al conreu de la vinya.
La frescor és la qualitat més rellevant dels vins de la Conca de Barberà.
Els rosats elaborats amb la varietat autòctona Trepat doten de personalitat singular aquesta zona.
De la Conca de Barberà procedeix un dels vins blancs més prestigiosos, elaborat amb chardonnay.
Les varietats macabeu i parellada donen vins consistents i lleugers.
Pel que fa als negres, elaborats amb garnatxa negra, ull de llebre i trepat, són sedosos i suaus.
Consell Regulador de la Denominació d'Origen Conca de Barberà
Torre del Portal de Sant Antoni
El vi forma part de la tradició i la història de Catalunya.
Tant pel que fa a la geografia com al clima, existeix una diversitat multiforme en els seus vins que troba en l'acció humana una unitat que els distingeix.
Les varietats comunes conformen la identitat d'aquesta Denominació d'Origen que aplega bona part dels territoris de conreu de vinya del nostre país.
La DO Catalunya es defineix per la voluntat de potenciació de la qualitat i d'augment de les opcions de comercialització, amb una menció que és sinònim de feina ben feta en els principals mercats internacionals.
La diversitat de varietats de raïm autoritzades afavoreix l'experimentació, tant en el camp com en el celler.
Per això, la DO Catalunya és considerada una Denominació d'Origen innovadora.
S'hi elaboren vins negres potents, d'aroma franca i intensa, molt equilibrats.
Els vins blancs són, en general, lleugers i molt fruitats.
Els rosats i els licorosos tradicionals, misteles, rancis i dolços naturals completen l'oferta d'aquesta DO.
Consell Regulador de la Denominació d'Origen Catalunya
Cabernet franc, Cabernet sauvignon, Garnatxa peluda, Garnatxa roja (Garnatxa gris), Garnatxa tinta o lladoner, Garnatxa tintorera, Merlot, Monestrell o garrut, Petit Verdot, Picapoll negre, Pinot noir, Samsó (crusilló, carigane, carenyena o mazuela), Sumoll negre, Syrah, Trepat i Ull de llebre.
(*) DO Catalunya: La DO Catalunya, a més dels cellers que té inscrits en exclusiva, també té cellers d'altres Denominacions d'Origen que al mateix temps estan inscrits a la DO Catalunya i que per tant, són els que al final donen les xifres de la producció de vi amparat d'aquesta DO.
Els valors totals de les dades de la DO Catalunya són: Superfície (43.655,08ha), Viticultors (6.127), Cellers (211).
La producció de vi amparat de la DO Catalunya ho és del total de cellers inscrits en aquesta DO (en exclusiva i no exclusiva).
Data de recepció per la Comissió Europea: 26 de desembre del 2011
Entre la tradició i la urbanitat, a Alella les vinyes es deixen bressolar per la brisa marina, mentre esgarrapen terreny i endinsen les seves arrels en uns sòls que permeten un bon drenatge i retenen la radiació solar.
Un clima plenament mediterrani a la part que voreja la platja conviu amb un microclima més continental a la banda interior.
La serralada Litoral frena els vents i condensa la humitat del mar.
Aquesta petita zona ha proveït històricament de vi el mercat de Barcelona, i durant segles ha presidit les taules dels benestants barcelonins.
Els vins blancs són els més característics d'Alella, secs o dolços, elaborats amb una suma de varietats diferents.
Són lleugers, perfumats i cristal·lins.
Destaca la pansa blanca, sovint matisada amb chardonnay o sauvignon blanc.
Els rosats són frescos, aromàtics i lleugers.
S'elaboren amb garnatxa, també amb pansa rosada i merlot.
Els vins negres són fruitats i suaus, i s'elaboren amb cabernet sauvignon, ull de llebre i merlot.
Consell Regulador de la Denominació d'Origen Alella
per la qual es dóna publicitat a la resolució favorable de la modificació del plec de condicions (BOE Núm.
L'expedient ha estat enviat a la Comissió Europea i continua en tramitació pendent de la seva autorització.
per la qual es dóna publicitat a la resolució favorable de la modificació del plec de condicions (BOE núm. 277 - 19/11/2015)
L'expedient que ha estat rebut per la Comissió Europea en data 18 d'abril de 2016 continua en tramitació pendent de la seva autorització.
Cadascuna de les denominacions d'origen protegides (DOP) vitivinícoles té assignada una junta electoral, que té la composició següent:
A més, s'ha constituït la Junta Electoral de Catalunya com a òrgan superior a les juntes electorals de cada DOP.
Presideix aquesta junta el director general de l'Institut Català de la Vinya i el Vi i compta amb la presència de representants del Departament, les organitzacions empresarials i professionals i la Federació de Cooperatives Agràries de Catalunya.
La quantia màxima de l'ajut per a cada beneficiari serà d'un màxim de 20.000 €
Es tracta d'un ajut directe a aquells viticultors afectats amb un mínim d'un 35% de pèrdues de producció en la collita del 2020
El Departament d'Agricultura, Ramaderia, Pesca i Alimentació (DARP) ha convocat avui els ajuts de minimis destinats a compensar les pèrdues econòmiques de les explotacions vitícoles durant la campanya 2020-2021 com a conseqüència de l'afectació de la plaga de míldiu.
Aquest ajut, amb una dotació de 4 milions d'euros, té caràcter de subvenció per compensar les explotacions que hagin experimentant un decreixement del rendiment mitjà de la declaració de collita del 2020 d'un mínim del 35% respecte a la de la campanya anterior, com a conseqüència de la proliferació del míldiu de la vinya.
Poden sol·licitar l'ajut les persones titulars d'explotacions vitícoles que siguin lliuradores de collita que constin en el Registre Vitivinícola de Catalunya (RVC) i que en el moment de presentar la sol·licitud siguin persones físiques que compleixin amb la condició d'Agricultor/a Professional o persones jurídiques que tinguin la condició d'Explotació Agrària Prioritària (EAP).
També poden ser persones beneficiàries d'aquest ajut les persones joves agricultores que hagin estat beneficiàries d'un ajut a la primera instal·lació de persones joves agricultores de les convocatòries 2018 i 2019 o que hagin presentat una sol·licitud d'ajut per a la convocatòria 2020.
Per a aquestes darreres persones beneficiàries, els requisits d'Agricultor/a Professional esdevindrà un compromís a complir en el termini màxim de dos anys des de la data d'establiment efectiu.
Les persones sol·licitants i perceptores han de tenir una explotació inscrita en el Registre Vitivinícola de Catalunya (RVC), haver presentat la DUN de l'any 2019 i de l'any 2020, haver lliurat collita durant les campanyes 2019-2020 i 2020-2021, disposar de les corresponents declaracions de collita i haver patit una reducció mínima d'un 35% en el rendiment mitjà de la declaració de collita de la campanya vigent respecte a la de la campanya 2019-2020 com a conseqüència de l'afectació de la plaga de míldiu.
En els casos de joves que s'han incorporat l'any 2020 o noves explotacions, només s'exigirà la collita de la campanya 2020-2021, i la reducció mínima del 35% es calcularà tenint en compte el rendiment mitjà de la mateixa explotació durant l'any anterior i, en cas que no sigui possible, es farà una comparació amb el rendiment mitjà total de la verema 2019-2020 a tot Catalunya.
La sol·licitud s'haurà de presentar telemàticament i el termini de presentació s'inicia a partir de l'endemà de la publicació de la Resolució en el DOGC i finalitza 15 dies hàbils després de la publicació.
Una Comissió Tècnica impulsada pels senyors Kiko Figueres i Lluís Coll, President i tècnic agrònom respectivament de l'Agrupació de Viticultors del Pla de Manlleu i formada a més per diverses empreses vitivinícoles, Associacions de Defensa Vegetal del Penedès, l'Institut Català de la Vinya i el Vi (Incavi) i el Departament d'Agricultura, han participat en la creació i desenvolupament d'una enquesta amb l'objectiu de posar a l'abast dels viticultors un instrument d'automillora en l'àmbit de la sostenibilitat en la gestió de la seva explotació vitícola.
L'enquesta vol ser una eina al servei de tots els viticultors de Catalunya que hi participin, tenint la voluntat que la prova pilot que s'inicia aquest any es faci extensiva en els propers anys al conjunt de les Denominacions d'Origen del nostre país.
Amb la voluntat de col·laborar i oferir instruments per millorar la sostenibilitat i l'entorn del conreu de la vinya a Catalunya, us convidem a adherir-vos al programa de sostenibilitat en vinya mitjançant la complementació de l'enquesta que trobareu al vostre abast a l'enllaç.
Amb posterioritat a la resposta de l'enquesta, i un cop analitzades les dades obtingudes, rebreu per correu electrònic un informe de valoració acreditatiu de la vostre participació i de la puntuació obtinguda, així com una anàlisi comparativa del vostre resultat envers el total de respostes obtingudes en aquesta prova pilot.
PROVA PILOT realitzada als viticultors de les denominacions d'origen catalanes
Els resultats de la prova pilot realitzada s'han obtingut amb la informació dels qüestionaris que han emplenat a través de la pàgina web de l'INCAVI els viticultors de Catalunya participants, els quals ho han fet de manera voluntària.
L'enoturisme, entès com el conjunt de les activitats i recursos turístics d'oci i de lleure adreçades a descobrir i gaudir del vi, del territori, de la cultura i de la gastronomia autòctona de les regions vitivinícoles, cada vegada té més importància al nostre país.
A Catalunya ja són molts els cellers que organitzen visites a les seves instal·lacions i ofereixen cursos de tast, passejades per les vinyes, i adquisició en origen dels seus productes.
Des de l'INCAVI es considera que aquestes activitats tenen una rellevància turística i econòmica que pot ser encara més àmpliament donada a conèixer, per la qual cosa es pretén recollir i sistematitzar tota la realitat existent en una base de dades que permeti prioritzar aquesta activitat en l'agenda política de tots els agents implicats.
Mitjançant el formulari 'Inventari de cellers', tots els cellers de Catalunya podran indicar, en línia, les dades de la seva empresa.
Complementàriament i mitjançant el formulari 'Activitats enoturístiques de les DOP de Catalunya', les Denominacions d'Origen podran també indicar, en línia, les dades de les activitats enoturístiques existents dins del territori de la seva competència.
Per tot el que s'ha exposat, us demanem la vostra col·laboració en aquesta tasca de recopilació de les dades existents, per poder fomentar i donar a conèixer el valor dels nostres productes vitivinícoles i de la realitat socioeconòmica que l'envolta.
L'experiència acumulada durant anys així com les demandes dels diversos actors del sector vitivinícola: ADV, DO, Cooperatives,... han donat lloc a tres noves línies d'assessorament.
Aquest assessorament està basat en la realització d'analítiques de sols, foliars i de vinificació així com de l'observació directa de les vinyes i de la pressa de mostres directa per part de tècnics d'INCAVI.
Amb aquest procediment es pretén donar eines de decisió per tal d'ajudar al viticultor i/o cellerer en la pressa de decisions de plantació, elecció de portaempelts, adobats, processos de vinificació etc...
Així doncs, tenim tres línies d'actuació.
Servei d'assessorament en nutrició i plantació de vinya:
Servei que es dóna en base a la realització d'analítiques de sòls i, si així ho demanda l'interessat, la visita a la parcel·la a estudiar, poder donar una opinió independent sobre la elecció de portaempelts, adobat de fons, etc...
Aquest tipus d'anàlisi és un mètode de diagnòstic força efectiu i complementat amb analítiques de sòls resulta de molta utilitat per valorar l'estat nutritiu dels ceps; això dona una orientació fiable sobre possibles carències nutricionals de la planta.
Grups analítics de control ràpid dels processos de vinificació:
Es posa a disposició del cellers elaboradors una sèrie de grups que serveixen per tenir una idea molt acurada de l'evolució del vi amb un temps d'obtenció de resultats molt ajustat.
En aquest cas si la mostra s'entrega abans de les nou del matí, i es compleixen les condicions fixades per la realització d'analítiques públiques, els resultats seran entregats via correu electrònic a l'interessat abans de les 15h del mateix dia.
Podeu sol·licitar informació al correu electrònic següent: